Document ID: /fineweb-2-swissfilter-quality_10-filterrobots/filtered/02038.jsonl.gz/2889

famiglias d'immigrants na vegnan betg pli separadas en ils Stadis Unids. Cun in decret provisoric ha il president american Donald Trump mess ina fin a la pratica da separar immigrants illegals da lur uffants – quai sut squitsch er or da las ritschas dals republicans.
El haja suttascrit ina regulaziun che duaja silsuenter vegnir remplazzada tras ina lescha, ha ditg Trump a Washington. Pervi da la politica da nulla toleranza da la regenza americana valevan tuttas persunas che vegnivan illegal en ils Stadis Unids sco criminals. Perquai ch’ins na dastgava betg metter en praschun ils uffants ensemen cun ils geniturs, vegnivan las famiglias separadas.
Tenor indicaziuns da la regenza sajan tranter ils 5 da matg ed ils 9 da zercladur passa 2’300 uffants vegnids separads da lur geniturs. Questa pratica è vegnida crititgada internaziunalmain cun vehemenza.
RR novitads 06:00